**Flykos retningslinjer**

Vedtatt av beboerforeningen 2001

Endret av beboerforeningen 07.01.2015

**Eksterne retningslinjer**

* Flyko skal bestå av fem personer + fem vararepresentanter fra hvert nabolag på Svartlamon.
* Alle representantene velges for ett år, med mulighet for å stille til gjenvalg (vedtatt på beboermøtet 4.2.2014). Noen nabolag velger sine representanter i september, mens andre velges i mars, sånn at det oppstår en overlapping av representantene.
* Flykos medlemmer er underlagt taushetsplikt.
* Søkerne blir kategorisert i to grupper: En bytteliste (leilighet mot leilighet innad i Boligstiftelsen) og en søkerliste.
* Flyko skal i utgangspunktet prioritere ut i fra følgende kriterier ved tildelinger, her presentert i alfabetisk rekkefølge:  
  Aktive ressurspersoner  
  Boligløse  
  Håndverkere  
  Innvandrere  
  Kunstnere  
  Nye folk  
  Unge mennesker  
  Økonomisk/sosialt vanskeligstilt.
* Vi prioriterer ikke søkere som eier egen bolig.
* Flyko har myndighet til å tildele etter skjønn ut i fra de nevnte kriteriene og det gruppa anser for å være til fellesskapets beste. Herunder kommer også det å ta hensyn til byttelista.
* Byttelista er den interne lista for bytting av leiligheter på Svartlamon.
* Man kan kun stå på byttelista om man frigir en leilighet.
* For å kunne sette seg på byttelista må man skrive en kort begrunnelse til Flyko om hvorfor man ønsker å bytte boenhet.
* Beboere i kollektivene må søke bolig på lik linje med andre. Man kan ikke stå på byttelista fra kollektiv til leilighet.
* Flyko vurderer byttelista når nye leiligheter tildeles, men er ikke bundet til å prioritere en intern søker. Flyko kan velge å se på de eksterne søknadene som ligger inne, og ta hensyn til de generelle kriteriene for tildeling av bolig på området.
* Man må ha bodd i tildelt leilighet i ett år før man kan sette seg på byttelista. Dette for å sikre stabilitet i nabolaget, og at det er fordelaktig med tanke på leilighetens standard.

**Interne retningslinjer**

* 4 av 5 nabolag må være representert i tildelingssaker.
* Flyko skal etterstrebe konsensus i tildelningssaker.
* Flykos medlemmer er underlatt taushetsplikt.
* Det skal skrives referat fra alle Flykomøter som sendes til daglig leder for arkivering på kontoret.. Tildelinger offentliggjøres på Svartlamons egen beboerside på svartlamon.org.
* Man velges inn til ett år, med mulighet for gjenvalg når den første perioden utgår. Blir man valgt inn til Flyko to år på rad, har man en tilsvarende karanteneperiode før man kan stille til valg på nytt (vedtatt på beboermøtet 4.2.2014). 1 for 1 år, 2 for 2 år (Vedtatt beboermøte 7.1.2015)
* Man kan ikke tildeles leilighet når man sitter i Flyko.
* Man kan ikke bli vurdert som kandidat på byttelista når man sitter i Flyko.
* Etter endt Flykoperiode har man en tildelingskarantenetid på 3 måneder.
* Når man er ferdig med sin periode, har man ansvar for å arrangere nytt valg på nabolagsmøtet (vedtatt på beboermøtet 4.2.1014).
* Flyko skal ha oversikt over ledige leiligheters tilstand, ta i mot nye beboere, informere om leiligheten og eventuelle boder (vedtatt på beboermøtet 4.2.1014).
* Man tildeler normalt ikke til søkere med gjeld til Boligstiftelsen.
* Ved interne bytter av leilighet skal intensjonen være at begge parter fortsatt skal bli boende.
* Mot slutten av hvert år skal Flyko utarbeide en årsrapport som tar for seg tildelninger gjort det året og en statistikk over tildelingene med hensyn til kjønn, alder, yrke og antall personer per kvadratmeter.
* Nyhusrepresentanten har ansvaret for å gå igjennom kollektivsøknader hvis Nyhuset trenger hjelp til å finne folk.